stanford-oval/wikipedia huggingface dataset:
צילי ואנג
לקריאה נוספת

Oskar Pausch (Hrsg.), Zauber der Verwandlung. Cilli Wang in ihren Gestalten, Wien: Österreichisches Theatermuseum, 1981. (בגרמנית)
Hanny Alkema, De wondere wereld van Cilli Wang, Amsterdam: Theater Instituut Nederland, 1996. (בהולנדית)
Manfred Oberlechner, "Cilli Wang in den Niederlanden. Eine Wiener Verwandlungskünstlerin im Exil," Zwischenwelt. Zeitschrift für Kultur des Exils und des Widerstands 20,4 (2004), 31-38. (בגרמנית)
Manfred Oberlechner, "Exiltheater in den Niederlanden. Cilli Wang," in: Peter Csobádi [et al.] (Hrsg.), Das (Musik-)Theater in Exil und Diktatur. Vorträge und Gespräche des Salzburger Symposions 2003, Anif/Salzburg: Mueller-Speiser (Wort und Musik, 58), 2005, S. 791-805. (בגרמנית)
Andrea Hipfinger, "Cilli Wang – die Pawlowa der Parodie," in: Germaine Goetzinger und Inge Hansen-Schaberg (Hrsg.), "Bretterwelten". Frauen auf, vor und hinter der Bühne, Edition Text + Kritik (Frauen und Exil, 1), 2008, S. 105–122. (בגרמנית)
הערות שוליים

1 2  רגינה ואנג: דף עד שמולא על ידי בתה, אנה נָדַאי, 25 באפריל 1978, במאגר המרכזי של שמות קרבנות השואה באתר יד ושם.
1 2  מרקוס ואנג: דף עד שמולא על ידי בתו, אנה נָדַאי, 25 באפריל 1978, במאגר המרכזי של שמות קרבנות השואה באתר יד ושם.
↑  מנפרד אוברלכנר, צילי ואנג, באנציקלופדיה לנשים יהודיות (באנגלית).
↑  צילי ואנג באתר הספרייה הלאומית של אוסטריה.
| --- | --- |
בקרת זהויות :  BIBSYS: 13016362  BPN: 22684274  GND: 129287709  ISNI: 0000 0004 5421 723X  MusicBrainz: 83c037bb-27b9-42d9-a007-bfb4e06f74ac  NTA: 068974957  RKD: 104221  VIAF: 13145376264183720090   WorldCat (עם VIAF): 13145376264183720090
קוניאר

| --- | --- |
סמל קוניארסמל קוניאר

 מדינה:  הונגריה הונגריה
 חבל:  צפון המישור הגדול
 מחוז:  היידו-ביהר היידו-ביהר
 נפה:  נפת דרצ'קה
 שטח:  52.09 קמ"ר
 אוכלוסייה:  ‏
  ‑ בכפר:  2,026 (1 בינואר 2024)
 קואורדינטות:  47°19′00″N 21°40′00″E﻿ / ﻿47.316666666667°N 21.666666666667°E﻿ / 47.316666666667; 21.666666666667 
 אזור זמן:  UTC +1
 http://www.konyar.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קוניאר(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קוניאר  he tabBackground:;tabBorder:#aaa;defaultTab:0;
 
קוניאר (בהונגרית: Konyár) הוא כפר בהונגריה במחוז היידו-ביהר שבנפת דרצ'קה.
מיקום

קוניאר שוכנת 30 ק"מ דרומה מדברצן, באזור צפון המישור הגדול. ניתן להגיע אליו ברכבת בקו הרכבת דברצן – שאראנד – נאג'קרקי.
היסטוריה

קוניאר היה רכושו עתיק של "חמולת צ'ירה" שמושבם היה בכפר אלמושד הסמוך. במאה ה-16 הבעלים היו גם משפחות באצ'ו, קאלאי וצ'אקי. בשנת 1605 קיבל היישוב תעודת שחרור מאישטוואן בוצ'קאי. בין השנים 1660–1690, הכפר סבל מאוד מהטורקים. בשנת 1745 היה בעל האחוזה של אדמות היישוב משפחת הנסיך אסטרהאזי.
בגבול היישוב עובר מה שנקרא "תעלת השטן" (עד העשור האחרון של המאה הרביעית, התעלה היוותה קו הגנה מתקדם עבור הרומאים (לימס סארמאטיה) והגן על שלום האימפריה הרומית מפני התקפות של עמים ברברים שפלשו בנדידת העמים).
יהודים במקום

יהודים התיישבו בקוניאר באמצע המאה ה-19. רובם היו חנוונים ורוכלים. הקהילה התארגנה ב-1840, עם ייסוד החברה קדישא המקומית. בעקבות קונגרס יהודי הונגריה (סוף 1868 ראשית 1869) והקרע ביהדות הונגריה הצטרפה הקהילה לזרם האורתודוקסי. בית הכנסת נבנה ב-1900. במקום היו גם "חדר", "תלמוד תורה" ומקווה.
ב-1919, בעת הרפובליקה הסובייטית ההונגרית, נאסרו עשירי הקהילה והושמו במחנה הסגר. בתקופת "הטרור הלבן" (1919–1921), הכו בריונים את היהודים שנחשדו בסיוע לקומוניסטים. בשנת 1930 מנתה הקהילה 80 נפש.
יהודים במקום > תקופת השואה

מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה (ספטמבר 1939), כשממשלת הונגריה הפרו-גרמנית חוקקה משנת 1938 את "החוקים היהודיים", חוקי אפליה שהגבילו את היהודים חברתית וכלכלית. פרנסתם של יהודי קוניאר נפגעה קשות (במיוחד החוק היהודי השני והחוק היהודי השלישי).
ב-1941 גויסו 15 גברים מהכפר לשרות העבודה (עבודות כפייה לגברים יהודים במסגרת שרות עזר לצבא ההונגרי, שלחם לצד גרמניה בחזית המזרחית). הם נשלחו לחזית אוקראינה, שם נספו רבים בשדות מוקשים.
במרץ 1944, מיד לאחר כניסת הצבא הגרמני להונגריה (מבצע מרגרטה), נאסר על היהודים לצאת מבתיהם, ורכושם הוחרם על ידי השלטונות. בסוף מאי הועברו יהודי קוניאר לגיטו שהוקם באוראדיה (בהונגרית: נאג'ווארד), ובסוף יוני נשלחו לאושוויץ.
לאחר המלחמה חזרו לקוניאר רק יהודים ספורים ששרדו, חיי הקהילה לא התחדשו והם עלו תוך זמן קצר לישראל. את שני ספרי התורה שנשתמרו במקום מסרו לקהילת בודפשט.
אתרים בעלי חשיבות

כנסייה קלוויניסטית שנבנתה במאה ה-18. הכנסייה שופצה בשנת 2006 בתמיכת האיחוד האירופי.
ממזרח ליישוב, נמצאת תעלת צ'רס, הידועה גם בשם תעלת השטן, שנבנתה על ידי הסרמטים בין השנים 324 לבין 337, והיא מקיפה להגנה את המישור ההונגרי הגדול (אלפלד).
ילידים ידועים

אלפרד טיבור (נולד במקום ב-10 בפברואר 1920) – פסל יהודי-הונגרי-אמריקאי.
לקריאה נוספת

קוניאר בפנקס הקהילות הונגריה, עמוד 486-487
קונ'אר, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 371. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
קלוד פרנסואה

| --- | --- |

 לידה:  1 בפברואר 1939 אסמאעיליה, ממלכת מצרים 
 פטירה:  11 במרץ 1978 (בגיל 39) הרובע השישה-עשר של פריז, צרפת 
 שם לידה:  Claude Antoine Marie François 
 שם במה:  Cloclo 
 מקום קבורה:  Cimetière de Dannemois 
 מוקד פעילות:  צרפת 
 תקופת הפעילות:  1962–1978 (כ־16 שנים) 
 מקום לימודים:  Lycée Français du Caire, Albert I Lycée 
 סוגה:  יה-יה, מוזיקת פופ, דיסקו, שאנסון, בלדה 
 שפה מועדפת:  צרפתית 
 חברת תקליטים:  פונטנה רקורדס, פונוגרם רקורדס, Disques Flèche, פיליפס רקורדס, Carrère 
 בן או בת זוג:  Janet Woollacott (5 בנובמבר 1960–13 במרץ 1967)  פראנס גל (1964–1967) Annie Philippe (1967–1967) בפסקה זו רשומה אחת נוספת שטרם תורגמה 
 צאצאים:  Claude François Jr., Julie Bocquet, בפסקה זו רשומה אחת נוספת שטרם תורגמה 
 www.claudefrancois.fr
 פרופיל ב-IMDb
 
קלוד פרנסואה, 1976
קלוד פרנסואה (בצרפתית: Claude François;‏ 1 בפברואר 1939 - 11 במרץ 1978), היה זמר פופ צרפתי וכותב שירים. מוכר מחוץ לצרפת עם השיר שכתב "Comme d'habitude", הגרסה המקורית של "My Way" (בדרכי שלי) שכתב פול אנקה וביצע פרנק סינטרה.
שנותיו הראשונות

קלוד פרנסואה נולד באסמאעיליה שבמצרים, לאם איטלקייה ואב צרפתי, שהתפרנס מפיקוח על תנועת אוניות בתעלת סואץ. עם פרוץ הסכסוך באזור זה בשנת 1956, נאלצה המשפחה לעבור למונקו, שם סבלו מקשיים כלכליים עקב מחלתו של האב.
פרנסואה החל לעבוד כפקיד בנק בימים וכמתופף בלילה בלהקה שהופיעה במלונות יוקרה בריביירה הצרפתית. באחד ממועדוני הלילה הנוצצים בהם הופיע, הכיר את השחקנית הבריטית ג'אנט וולקוט, עמה התחתן.
קריירה

פרנסואה החל את הקריירה המקצועית שלו לאחר שקיבל הצעה לשיר באחד המועדונים. הוא היה בעל קול ומראה ייחודיים, עם פנים בובתיות-נשיות משהו, אך עם זאת, ניכרה בשיריו השפעה רבה של כוכבי הרוקנרול האמריקאים של אותם זמנים, אשר רבים משיריהם הוא תרגם לצרפתית. השילוב בין המיוחד בין קולו, מראהו וסגנון הופעתו המאוד אנרגטי גרמו למעריצות ומעריצים צעירים רבים לנהור אחרי קלוד, שלימים קיבל את הכינוי ושם החיבה "קלו-קלו" (Cloclo), להופעותיו ולקנות את תקליטיו.
בשנת 1963 ביצע את השיר "Le petit garçon" (הנער הקטן), על פי לחנו של שלום סקונדה לשיר שנודע בישראל ובעולם בשם "דונה דונה".
לקראת שנות השבעים, הצטרפו להופעותיו של קלוד חמש זמרות-רקדניות, שכונו בשם "הקלודטס" (Claudettes).
מהמפורסמים והמרגשים שבשיריו היו Le téléphone pleure ("דמעות בטלפון"), אותו ביצע עם ילדה קטנה, 
ו"Toi et moi contre le monde entier" ("אתה ואני נגד כל העולם"), אותו הקדיש לבנו. בשנת 2008 חודש השיר ובוצע על ידי הרכב הילדים הצרפתי "vox angeli", כמחווה לקלוד במלאת 30 שנים למותו.
במהלך הקריירה שלו ביצע דואטים עם זמרים רבים, ביניהם זוכת האירוויזיון פראנס גל (עמה אף היה לו רומן קצר), דלידה, והשחקנית האמריקאית ג'ודי פוסטר.
בשנת 1968 כתב עם המשורר הצרפתי ז'אק רבו את השיר "Comme d'habitude", שהפך ללהיט במדינות דוברות צרפתית. כוכב השירה הקנדי פול אנקה כתב שיר זה מחדש באנגלית, שכיום מוכר כ"My Way", שבוצע על ידי פרנק סינטרה, אחד השירים המפורסמים ביותר בכל הזמנים.
עם המעבר משנות השישים לשבעים, החליף פרנסואה את סגנונו המוזיקלי בהתאם לתקופה ולאופנה, האריך מעט את שיערו וביצע שירים שהלמו יותר את התקופה.
מותו

ביום שבת ה-11 במרץ 1978, לאחר שחזר מהופעות בשווייץ, נכנס לאמבטיה בביתו שבפריז, כאשר הבחין בנורה מקולקלת, ניגש להחליף אותה כאשר הוא רטוב ויחף, והתחשמל למוות. 
קלוד היה ונשאר אחד הזמרים האהובים ביותר בצרפת, אשר העובדה כי עד היום ישנם זמרים אשר מתפרנסים מלחקות את מראהו וסגנון הופעתו, הופכת אותו ממש ל"אלוויס הצרפתי", ואשר שובר שיאי מכירת אלבומים גם כיום, כמעט 40 שנים לאחר מותו. 
לאחר מותו של קלוד, הקדיש לו חברו הטוב, הזמר מישל סרדו את השיר המצמרר "אני לא מת, אני ישן!" (!Je ne suis pas mort, je dors).
משיריו

Le lundi au soleil ("יום שני עם השמש")
Toi et moi contre le monde entier ("אתה ואני נגד כל העולם")
le petit garcon ("הנער הקטן")
J'y pense et puis j'oublie ("אני חושב על זה ואחר כך שוכח")
Sur Le Banc 21 ("על ספסל 21")
belinda ("בלינדה")
chanson populaire ("שיר פופולרי")
Je sais ("אני יודע")
Le téléphone pleure ("דמעות בטלפון")
Comme d'habitude ("כרגיל")
Même si tu revenais ("גם אם חזרת")
!Belles! Belles! Belles ("יפות! יפות! יפות!", גרסת כיסוי בצרפתית לשיר Made to Love של האחים אברלי)
Si j'avais un marteau ("פטיש לו היה לי", גרסת כיסוי בצרפתית לשיר If I Had a Hammer)
Cette année-là ("השנה ההיא", גרסת כיסוי בצרפתית לשיר (December ‘63 (oh, what a night של ארבע העונות)
Je vais à Rio ("אני נוסע לריו")
Magnolias for Ever ("מגנוליות לנצח")
Alexandrie Alexandra ("אלכסנדריה אלכסנדרה")
קרב האליס

הנהר כקו הגבול בין מדי ללידיה במאה ה-6 לפנה"ס
קרב האליס או קרב ליקוי החמה היה קרב שהתקיים ביום 28 במאי 585 לפנה"ס סמוך לנהר האליס, הוא הקיזילאירמאק בטורקיה של ימינו, בין צבא מדי לחיילי ממלכת לידיה. הקרב סיים 5 שנות לחימה בין הצדדים היריבים והסתיים בפתאומיות בעקבות ליקוי חמה שפורש על ידיהם כסימן מהאלים להפסקת הלוחמה.
הסכם לסיום הקרב נוסח בחופזה וקבע קשרי נישואין בין משפחות המלוכה של שני הצדדים וכן כי הנהר ישמש כקו הגבול בין שתי הממלכות. מצב זה השתמר משך 40 שנה עד שהופר על ידי קרויסוס מלך לידיה, והביא בכך לפלישת כורש ולכיבוש כל אסיה הקטנה על ידי הפרסים.
בשל היכולת לחשב את מועדו המדויק של ליקוי החמה, קרב האליס הוא הקרב המוקדם ביותר בהיסטוריה שניתן לתארכו בדיוק ובאמינות.
ערך זה הוא קצרמרבנושא קרבות. אתם מוזמנים לתרום לוויקיפדיה ו.
צ'ינאנו אונואקו

| --- | --- |

 לידה:  1 בנובמבר 1996 (בן 27) לאנהם, ארצות הברית 
 עמדה:  סנטר 
 גובה:  2.08 מטרים
 מספר:  32
 מכללה:  אוניברסיטת לואיוויל
 דראפט:  בחירה מספר 37, 2016 יוסטון רוקטס
 קבוצות כשחקן
 2016–2018 2016–2018 2018–2019 2019–2020 2020–2021 2021–2022 2022 2022–2023 2023–:  יוסטון רוקטס ← ריו גראנדה ואלי וייפרס גרינסבורו סווארם וונג'ו פרומי מועדון הכדורסל זאדאר בני הרצליה דינמו סאסארי הפועל תל אביב חובנטוד בדאלונה
 הישגים כשחקן
 חמישיית העונה בליגת העל הקוריאנית בכדורסל (2020)  גביע קרשימיר צ'וסיץ' (2021)  MVP של גביע קרשימיר צ'וסיץ' (2021)  חמישיית ההגנה של העונה בליגת העל הקרואטית בכדורסל (2021)  חמישיית העונה בליגה הקרואטית (2021)  אליפות קרואטיה (2021)  שחקן העונה של ליגת העל בכדורסל (2022)  גביע המדינה בכדורסל (2022)
 
צ'ינאנו מייקל אונואקו (באנגלית: Chinanu Michael Onuaku; נולד ב-1 בנובמבר 1996) הוא כדורסלן אמריקאי המשחק בעמדות הפאוור פורוורד והסנטר
קריירת תיכונים ומכללות

אונואקו הוא בנם של נואנקה וכריסטופר, ויש לו שלושה אחים גדולים בשם איפי, ארינזה וצ'וק. ארינזה היה גם הוא כדורסלן, ושיחק בעברו במכבי תל אביב.
אונואקו למד ושיחק כדורסל בתיכון הבפטיסטי בריברדייל, שם העמיד ממוצעים של 12.4 נקודות, 12.7 ריבאונדים ו-5.5 חסימות במהלך עונתו האחרונה. הוא הוביל את ריברדייל למאזן 30–9 ולזכייה באליפות המחוז.
כשאונואקו סיים את לימודיו, הוא נבחר כשחקן ה-74 הטוב ביותר במחזור הגיל שלו וכסנטר השביעי בטיבו על פי ESPN.
אונואקו שיחק שתי עונות באוניברסיטת לואיוויל. בעונתו השנייה, הוא העמיד 9.9 נקודות, 8.5 ריבאונדים ו-2.0 חסימות בממוצע למשחק.
במאי 2016 הוא הודיע כי יעמיד עצמו לבחירה בדראפט ה-NBA ‏2016.
קריירה מקצוענית > יוסטון רוקטס (2016–2018)

ב-23 ביוני 2016 נבחר אונואקו על ידי יוסטון רוקטס בבחירה ה-37 בדראפט ה-NBA. ב-20 ביולי 2016 הוא חתם ברוקטס. הוא ערך את הופעת הבכורה שלו בליגת ה-NBA ב-26 בדצמבר 2016, כשנכנס ברבע הרביעי ורשם 6 נקודות ו-3 ריבאונדים בניצחון 131–115 על פיניקס סאנס. במהלך עונת הרוקי שלו נשלח אונואקו מספר פעמים לריו גראנדה ואלי וייפרס, קבוצת ליגת הפיתוח של הרוקטס. ב-1 במאי 2017, הוא הורחק לשני משחקים בעקבות דחיפה של איש מקצועי בקבוצה היריבה במהלך מריבה בשניות האחרונות של הפסד קבוצתו 96–122 לראפטורס 905 במשחק השלישי של גמר ליגת הפיתוח.
קריירה מקצוענית > דאלאס מאבריקס (2018)

ב-2 באוגוסט 2018 עבר אונואקו בטרייד מהרוקטס לדאלאס מאבריקס, אך שוחרר משם ארבעה ימים לאחר מכן.
קריירה מקצוענית > פורטלנד טרייל בלייזרס (2018)

ב-4 בספטמבר 2018 חתם אונואקו בפורטלנד טרייל בלייזרס, אך שוחרר מהקבוצה ב-13 באוקטובר.
קריירה מקצוענית > גרינסבורו סווארם

ב-20 באוקטובר 2018 נבחר אונואקו בבחירה השנייה בדראפט של ליגת הפיתוח על ידי גרינסבורו סווארם.
קריירה מקצוענית > וונג'ו פרומי

בעונת 2019/2020 שיחק אונואקו בליגת העל הקוריאנית בכדורסל עם וונג'ו פרומי. הוא העמיד בקבוצה ממוצעים של 14.4 נקודות, 10.3 ריבאונדים, 2.5 אסיסטים, 1.4 חטיפות ו-1.5 חסימות למשחק.
קריירה מקצוענית > מועדון הכדורסל זאדאר

ב-14 באוקטובר 2020 חתם אונואקו לעונה במועדון הכדורסל זאדאר מהליגת העל הקרואטית בכדורסל. אונואקו הוביל את זאדאר לדאבל של אליפות וגביע, נבחר לחמישיית העונה, ל-MVP של הגביע ולחמישיית ההגנה הראשונה. הוא העמיד ממוצעים של 11.8 נקודות ו-6.3 ריבאונדים בליגה האדריאטית ו-11.9 נקודות ו-6.9 ריבאונדים בליגה הקרואטית.
קריירה מקצוענית > בני הרצליה

ב-21 ביולי 2021 חתם אונואקו לעונה בבני הרצליה מהליגה הישראלית, והוביל אותה לזכייה בגביע המדינה בכדורסל בשנת 2022, כשהוא קולע בגמר נגד הפועל תל אביב 30 נקודות ו-17 ריבאונדים. בנוסף זכה אונואקו בתואר שחקן העונה של ליגת העל בכדורסל לעונת 2021/2022. בראיון לתוכנית חמישיות בערוץ הספורט סיפר אונואקו כי הוא סובל מתסמונת וולף–פרקינסון–וייט.
קריירה מקצוענית > דינמו סאסארי

ב-20 ביולי 2022 חתם לעונה אחת בדינמו סאסארי מהליגה האיטלקית וליגת האלופות בכדורסל. הוא שוחרר לפי בקשתו ב-8 בנובמבר 2022.
קריירה מקצוענית > הפועל תל אביב

ב-13 בנובמבר 2022 חתם אונוואקו עד לסיום העונה בהפועל תל אביב. ב-26 בדצמבר הוא קלע 18 נקודות, 7 ריבאונדים ו-6 אסיסטים בניצחון 80–77 על הפועל ירושלים. הוא הגיע עם קבוצתו לגמר הליגה, בו הפסיד ליריבה העירונית מכבי תל אביב 1–2.
קריירה מקצוענית > חובנטוד באדלונה

ב-27 ביולי 2023, הוא חתם ב-חובנטוד באדלונה מהליגה הספרדית ACB. בתאריך 3 בנובמבר 2023 סיים אונואקו את דרכו בקבוצה.
תארים

גביע המדינה בכדורסל (1): 2021/2022
שחקן העונה של ליגת העל בכדורסל (1): (2021/2022)
חמישיית העונה בליגת העל בכדורסל (1): (2021/2022)
גביע קרשימיר צ'וסיץ' (1): 2021
חמישיית ההגנה הראשונה בליגה הקרואטית (1): (2020/2021)
אליפות קרואטיה (1): (2020/2021)
השחקן המצטיין בגביע קרשימיר צ'וסיץ' (1): (2021)
חמישית העונה הראשונה בליגה הקוריאנית (1): (2019/2020)
הערות שוליים

↑  חיזוק בצבע: צ'ינאנו אונואקו בבני הרצליה, באתר מנהלת ליגת העל בכדורסל, ‏21 ביולי 2021
↑  אין זו אגדה: הרצליה זכתה בגביע המדינה, באתר ערוץ הספורט, 18 בפברואר 2022
↑  גיא לוינקרון, ‏הלב, הסבתא וזופר: אונואקו מדבר על הכל, באתר ערוץ הספורט, 19 במרץ 2022
↑  Cesare Milanti, Chinanu Onuaku and Joventut Badalona officially parted ways, Eurohoops, ‏3.11.2023
קואן, קיסר יפן

קוֹאַן (ביפנית: 孝安天皇 - "קואן טנו" - "קואן הקיסר", נודע גם בשם אהו-יָמָטו-ֹטָרָשִי-הִיקוֹקוּ-נִיוֹשִי-בִיטוֹ), היה השישי מבין קיסרי יפן על פי המסורת היפנית. קואן נחשב לאחד הקיסרים האגדתיים של יפן, בהיעדר עדויות היסטוריות לקיומו.
על פי המסורת היפנית, קואן מלך בין שנת 392 לפנה"ס ועד שנת 291 לפנה"ס (101 שנים). ישנם היסטוריונים סבורים כי קיסר אגדי זה שלט בפועל במהלך המאה הראשונה לספירה.
קורות חיים

ההיסטוריונים המודרניים מטילים ספק בקיומם ובשלטונם של תשעת הקיסרים הראשונים של יפן, ובהם קואן. ההיסטוריונים סבורים שגם שמו של קואן ניתן לו על ידי כותבי היסטוריה מאוחרים (בתקופות קדומות), על פי הסברה שמות אלה ניתנו בתקופת הקיסר קאמו (782 - 805 לספירה), בעת שנכתבו הכרוניקות של קיסרי יפן.
הקוג'יקי והניהון שוקי מציינים רק את שמו ואת ייחוסו. על פי המסורת, קואן היה בנו של הקיסר קושו ושל הנסיכה יוסוטאראשי-נו-הימה. קואן נשא לאישה את הנסיכה אושיהימה (押媛), ונולדו להם שני בנים: הנסיך אוקיבי נו מורוסוסומי (大吉備諸進命) ואויאמאטונקוהיקופוטוני (大日本根子彦太瓊尊), לימים הקיסר קוריי).
המשורר ג'י-ין מציין כי קואן היה בנו השני של הקיסר קושו, וכי הוא מלך מארמון אקידזושימה שבמורו (בפרובינציית יאמטו של ימינו).
מקום קברו של קואן אינו ידוע, אולם על פי המסורת נקבר קושו בנארה, ומצבה לזכרו קיימת עד ימינו.
קונצ'יטה באוטיסטה

| --- | --- |

באוטיסטה באירוויזיון 1965
 לידה:  27 באוקטובר 1936 (בת 87) אנדלוסיה סביליה, אנדלוסיה, ספרד
 שם לידה:  María de la Concepción Bautista Fernández 
 מוקד פעילות:  ספרד 
 עיסוק:  זמרת
 סוגה:  מוזיקת פופ 
 שפה מועדפת:  ספרדית 
 פרופיל ב-IMDb
 
מריה קונספסיון באוטיסטה פרננדס (בספרדית: María Concepción Bautista Fernández;‏ נולדה ב-27 באוקטובר 1936) הידועה בקיצור כקונצ'יטה באוטיסטה (Conchita Bautista) היא זמרת ושחקנית ספרדייה, הידועה בעיקר בזכות השתתפותה באירוויזיון 1961 ו-1965.
ביוגרפיה

באוטיסטה נולדה בסביליה שבאנדלוסיה ועברה למדריד בבגרותה, ביססה עצמה במהירות כשחקנית והופיעה במספר סרטי קולנוע בשנות ה-50 של המאה ה-20. במקביל התפרסמה גם כמתורגמנית של מוזיקה אנדלוסית וחתמה על חוזה עם חברת קולומביה רקורדס.
ב-1961 נבחרה באוטיסטה לייצג את ספרד באירוויזיון 1961 עם השיר "Estando contigo" (בעברית: "להיות איתך"). זו הייתה הפעם הראשונה שספרד השתתפה באירוויזיון. השיר נבחר להיות כשיר הפתיחה של התחרות, ולבסוף סיים במקום התשיעי בתחרות עם 8 נקודות בלבד.
ב-1965 נבחרה לייצג בשנית את מדינתה באירוויזיון עם השיר "Qué bueno, qué bueno" ("כמה טוב, כמה טוב"). השיר כאמור ייצג את ספרד באירוויזיון 1965, אך לא קיבל אף נקודה ולכן לא הצליח להעפיל לגמר.
מאוחר יותר, באוטיסטה פתחה בסיבוב הופעות מצליח באמריקה הלטינית, איטליה, יוון, טורקיה וכן גם ספרד.
הערות שוליים

↑   קונצ'יטה באוטיסטה, במסד הנתונים הקולנועיים IMDb (באנגלית)
↑  ESC National Finals 1961
↑  ESC National Finals 1965
| --- | --- |
בקרת זהויות :  PLWABN: 9810672010505606  BNE: XX877808  BnF: cb14153790c (data)  GND: 133751988  ISNI: 0000 0001 1947 4028  LCCN: no2004054028  MusicBrainz: a0bae57e-73ae-488f-959c-13232f17deb9  VIAF: 20882922   WorldCat (עם VIAF): 20882922
קואליציית הצדקה

קואליציית הצדקה (באנגלית: (UG)‏ Union of Good, בערבית: ائتلاف الخير, איתילאף אל-ח'ייר) היא ארגון גג המורכב מכ-50 קרנות צדקה אסלאמיות וקרנות ייעודיות של החמאס ברחבי העולם, אשר מעבירות כספים לתנועת החמאס.
הארגון נוסד סמוך לפרוץ האינתיפאדה השנייה במטרה לגיוס תרומות באופן חד פעמי, אך בעקבות הצלחת המבצע המשיך לפעול והפך במשך השנים לגוף מרכזי בכלכלת החמאס. על פי הערכות שונות העבירה "הקואליצייה" בין השנים 2001–2009 מאות מיליוני דולרים למוסדות החמאס. רוב הכסף המגויס מועבר ברובו באופן ישיר למוסדות החמאס ביהודה ושומרון וברצועת עזה ולתמיכה במעטפת הטרור הפלסטיני על ידי הענקת סיוע כספי לפעילי טרור ולבני משפחותיהם. פעילות הקואליצייה סייעה לחמאס לבסס את עצמה כאלטרנטיבה שלטונית לרשות הפלסטינית.
בראש הארגון שמרכזו בסעודיה עמד עד מותו השייח' יוסוף אל-קרדאווי ובמועצת הנאמנים שלו חברים אישים בולטים מתנועת האחים המוסלמים, פעילי חמאס מוכרים ומנהיגים אסלאמיים מרחבי העולם, בהם השייח' ראאד סלאח והשייח' עכרמה צברי. עם הקרנות והארגונים המשתייכים ל"קואליציית הצדקה" נמנים בין השאר: קרן אל-אקצא, IHH (טורקיה), אינטרפאל (בריטניה), קרן האדמה הקדושה (ארצות הברית), ארגון הסעד האסלאמי העולמי (סעודיה), הכנס העולמי לנוער אסלאמי (סעודיה) וידיים מוסלמיות (בריטניה).
"קואליציית הצדקה" והקרנות החברות בה הוצאו מחוץ לחוק בישראל בשנת 2002 ובשנת 2008. בנובמבר 2008 הוצא הארגון מחוץ לחוק גם בארצות הברית.
הערות שוליים

↑  מילולית: "קואליציית הטוב"; הכוונה ל"ציר הטוב", בניגוד להגדרת "ציר הרשע" על ידי ארצות הברית
↑  חברות "קואליציית הצדקה"
↑  Defense Minister signs order banning Hamas-affiliated charitable organizations, אתר משרד החוץ, 7 ביולי 2008
↑  סקירה בנושא "הדעוה" - התשתית האזרחית של חמאס ותפקידה במימון טרור, באתר שירות הביטחון הכללי, מרץ 2009
קרב הגמל

עאישה ועלי בקרב הגמל
קרב הגמל (ערבית: وقعة الجمل או معركة الجمل) או קרב בצרה הוא קרב שנערך בין צבאו של הח'ליף הרביעי עלי בן אבי טאלב לבין צבאה של מחנה עאישה (אחת מנשותיו של מוחמד ובתו של אבו בכר, הח'ליף הראשון) ושניים מחסידיו הקרובים ביותר של מוחמד, בשנת 656.
אחד המאבקים הקשים ביותר שהיו לקודמו של עלי בן אבי טאלב, הח'ליף עות'מאן בן עפאן, התרחש בעיר כופה שבעיראק. תושבי העיר לא היו מרוצים ממושל העיר שמונה על ידי עות'מאן ופתחו במרד. עות'מאן נכנע ללחצים ומינה מושל אחר. תושבי קהיר, ששמעו על המקרה, החליטו כי גם הם אינם מרוצים מהמושל ששמו עליהם, ושלחו לאל-מדינה משלחת שדרשה מעות'מאן להחליף את המושל. בתום התפרעויות קשות נענה לדרישתם ונישל את מושל קהיר מתפקידו. בדרכם של אנשי המשלחת חזרה לקהיר, הם תפסו שליח נוסף של עת'מאן וגילו לתדהמתם שהשליח מביא עמו בשורה למושל קהיר שאומרת כי בשורת השליח הראשון, הקוראת לו לסיים את תפקידו לאלתר, בטלה, וכי היא נמסרה רק כדי לדכא את מרד תושבי קהיר. כמו כן, הודיע עת'מאן למושל מצרים כי הוא מגבה אותו, והזהיר אותו מפני המרד הצפוי לו בקהיר לכשתחזור המשלחת. בהיוודע הדבר לאנשי המשלחת, הם חזרו לאלמדינה, ניהלו מלחמה מול עות'מאן ובסופה רצחו אותו.
מיד לאחר הרצח עלה לשלטון עלי בן אבי טאלב, אשר דרש עם עלייתו שבועת אמונים ("ביעה") מכל מושלי המחוזות. מושל סוריה, מועאויה בן אבי סופיאן מבית אומיה, וממקורבי עות'מאן בן עפאן, סירב להישבע ונשבע לנקום בעלי נקמת דם, בשל רצח עות'מאן בידי תומכיו. מועאויה האשים את עלי בשליחת השליח השני ובעצם ברצח עות'מאן, ולכן החל עלי לרכז צבא נגדו. בו בזמן החלו טלחה ואל-זביר לחתור תחת שלטונו של עלי בעיראק. בתגובה הגיע גם עלי לעיראק, צירף אליו את תושבי כופה ובנה בה את מרכזו. עלי החליט לפעול נגד השלישייה, ולאחר ניסיונות למשא ומתן שבהם גילה עלי חולשה, הוא החליט להסגיר את הרוצחים שיימצאו במחנהו. הרוצחים פתחו במלחמה, שלימים נקראה "קרב הגמל", על שם הגמל של עאישה, שנמצאה כל אותה העת בקרב הלוחמים ועודדה אותם נגד עלי. הקרב נערך בסוף שנת 656 על יד בצרה, ונסתיים בניצחונו של עלי, שכעת שלט בכל הח'ליפות חוץ מאשר בסוריה, במותם של טלחה וא-זביר ובהתפייסות בין עאישה ועלי. מועאויה, שהכריז על עצמו כגואל דמו של עות'מאן בן עפאן, המשיך להסית נגד עלי. מועאויה הציג כמניפולציה את הכתונת שעות'מאן לבש כשנרצח, ואת אצבעות אשתו נאילה שנקטעו כאשר ניסתה להגן עליו. הקרב הוביל לתבוסת עאישה וסילוקה ממוקד ההשפעה.
קונץ פונץ'

|  מידע כללי |
| --- | --- |
 מאת:  מיכאל אנדה
 שפת המקור:  גרמנית
 סוגה:  פנטזיה
 הוצאה
 תאריך הוצאה:  1989
 הוצאה בעברית
 הוצאה:  זמורה-ביתן
 תאריך:  1999
 תרגום:  חנה לבנת
 פרסים
 La vache qui lit (1990) 
 
קונץ-פונץ' (במקור הגרמני: Der satanarchäolügenialkohöllische Wunschpunsch, באנגלית The Night of Wishes) הוא ספר שנכתב על ידי הסופר הגרמני מיכאל אנדה. הספר יצא לאור לראשונה בשנת 1989, ובעברית בשנת 1999, בתרגום חנה לבנת.
תקציר

הסיפור נפתח ב-31 בדצמבר, במפגש בין בעל זבוב טרוף דעת, מכשף מהגיהנום המתמחה בתחום המדע, לבין תולע מאלדיקטוס, שליח מהגיהנום שבא להודיע לו כי שלא עמד בחוזה שחתם עליו, ולא הצליח לגרום מספיק סבל בעולם, ואם עד 12 בערב לא יעמוד ביעדים המוטלים עליו - יוטל עליו צו עיקול. טרוף דעת המיואש מתחיל לכתוב את צוואתו, ואז מגיע אליו שליח שמבשר על בואה של דודתו, מכשפת הכסף עריצה ערפדיתית. במקביל אנו מתוודעים למשרתים של שני המכשפים: את טרוף דעת משרת חתול שמן ועצלן בשם מאוריציו די מאורו, ואת עריצה משרת עורב בשם יעקב עקמומי. למעשה, שניהם נשלחו בידי מועצת החיות הראשית כסוכנים, כדי לוודא שהמכשפים אינם משחיתים את העולם. בניגוד לעורב החשדן שמנסה למלא את תפקידו, החתול התמים משוכנע כי טרוף דעת (שזיהה מייד שהוא מרגל והרדים אותו בעקביות) הוא איש אצילי ואדיב, שמנסה להיטיב עם העולם, ואף ניגש למכשף, מתוודה על שליחותו ומתנצל.
כאשר עריצה ערפדיתית מגיעה, היא מנסה להשיג חתיכת קלף שטרוף דעת ירש מסבו המנוח. לאחר שהמכשף מסרב למסור את הקלף, היא נשברת ומספרת לטרוף דעת שאף אצלה ביקר אותו שליח ואיים עליה באיום דומה, ומספרת כי סבו הוריש לו מחצית מכישוף, ואת החצי השני הוריש לה. המגילה כוללת מתכון לקונץ-פונצ': לשיקוי שאם מכינים אותו כהלכה, מגשים בדיוק את ההפך מהמשאלות של השותה אותו - וכאשר יכינו אותו הם יוכלו לבקש שיתרחשו בעולם דברים טובים ולמעשה יתרחשו אסונות כבדים. הדבר היחיד שהורס את השיקוי הוא צלצול פעמוני חג המולד - שמבטל את כוח היפוך המשאלות. למרות העוינות ההדדית והחשדנות שביניהם, שני המכשפים מסכימים לשתף פעולה ולהכין את השיקוי עד חצות, ומתכננים להשתמש בשני המשרתים כעדים לכך שהם הכינו שיקוי שאמור להפוך את העולם למקום טוב יותר. בכל אותו הזמן הם לא יודעים שמאוריציו ויעקב מקשיבים להם, כאשר הם שוהים בתוך חבית מלאה בפסולת רעילה.
שני המכשפים מכינים את השיקוי, והמשרתים יוצאים לחפש עזרה. הם מגיעים למגדל הקתדרלה בעיר ומטפסים למעלה בקשיים רבים, בניסיון לצלצל בפעמונים מוקדם ולשבש את השיקוי. בראש המגדל הם פוגשים את סילבסטר הקדוש (שמשנה את מצב גופו מאבן לחי לכמה דקות בכל חג סילבסטר), ולאחר שהם מספרים לו את סיפורם הוא מסרב להקדים את הצלצול, אך מעניק להם תו בודד שיוכלו להשתמש בו. החתול והעורב מספיקים להגיע בזמן אל בית המכשף, ומגניבים את התו אל תוך השיקוי רגע אחרי שהכנתו נשלמת. טרוף דעת ועריצה שותים את השיקוי ומבקשים משאלה בכל כוס - כאשר בסופה של החגיגה הם מאחלים לחתול ולעורב, ולבסוף גם זה לזה, בריאות ושגשוג - ולהפתעתם המשאלות מתגשמות כלשונן. שני המכשפים מאבדים את הכרתם, וכשמגיעה השעה 12 תולע מאלדיקטוס מגיע ולוקח את המכשפים איתו.